
PROME MINISTER Evelyn Wever-Croes 


Asunto General, Innovacion, Organisacion Gubernamental, Infrastructura y Planificacion Teritorial 


Den e cuadro di e Meta # 3 di SDGs cu tin di haber cu 
salud y bienestar 


ARA A CUMINSA UN INVESTIGACION 
RIBA CON ARUBA A ATENDE CU E CRISIS 
DI E PANDEMIA 











Den e cuadro di Meta # 3 di Sustainable Development Goals 
(SDGs) Contraloria General di Aruba, (Algemene Rekenkamer 
Aruba), ARA, ta haciendo un investigacion pa mira con Aruba a 
atende cu e crisis di pandemia, 
con fuerte nos sistema di salud 
ta y con resiliente nos tabata cu 
nos por a atende cu ne. Meta 
#3 tin di haber cu salubridad 
y bienestar di un pueblo y un 
investigacion asina semper 
ta bon pa wordo documenta 
y tambe pa 'showcase' Aruba 
como un pais ehemplar pa otro 
paisnan similar paden y pafo di 
nos region. 


Den un reunion via zoom 
cu ARA y departamentonan | 3 

envolvi den e investigacion aki, 

Prome Minister Evelyn Wever-Croes a expresa: “Mi ta kere 
cu Aruba a haci un papel importante durante di Covid. Aruba 
tabata ehempel y inspiracion pa otro pais den nos region y pafo 
di nos region, paisnan similar cu Aruba y esey tabata danki na 
accionnan rapido y determina cu nos a tuma na principio di e 
crisis caba. 


Premier Wever-Croes a remarca cu esaki no tabata posibel si 
no ta pa e departamentonan entre otro Rampenbestrijding y 
DVG. “Mi ta kere cu esaki ta un bon oportunidad no solamente 
pa nos para keto y evalua y mira si nos por a haci cosnan 
miho, pero pa siña di dje pa un otro biaha. Tambe ta un bon 
oportunidad pa 'showcase' Aruba y eynan mi ta kere cu semper 








nos mester duna di nos parti. Aruba ta depende di turismo 
y di hendenan cu tin confiansa den e sistema di Salubridad 
Publico. Dus ki oportunidad cu nos haya pa showcase e forsa 
y resiliencia di Aruba, nos tin cu 
probeche”. 


E investigacion aki ta den 
cuadro di SDG, e metanan 
global pa 2030 pa yega na un 
miho mundo. Den e caso aki, 
e meta #3 di SDG cu tin di 
haber cu salud y bienestar na 
prome luga. “Esaki ta metanan 
cu Aruba tambe a compromete 
su mes cu ne. Nos tin 8 aña 
y un luna y algun dia so mas 
pa logra e metanan aki. Den 
cuadro di esaki mi ta kere cu e 
investigacion aki ta hopi na su 
tempo”, Prome Minister a expresa. 


Prome Minister a gradici ARA pa tuma e iniciativa y 
responsailidad di e investigacion aki. Tambe Prome Minister 
a duna danki na Bureau Rampenbestrijding, DVG y tambe 
instancianan manera AZV, Bureau di Minister di Salud Publico, 
Directie Financien cu tambe ta hunga un rol importante. 


“Mi kier gradici y felicita boso y desea boso hopi exito y pidi e 
departamentonan cooperacion pa Algemene Rekenkamer pa 
cu e investigacion aki. Mi ta ansioso pa mira e rapport di e 
investigacionnan aki pronto. Danki na tur esnan cu a coopera 
cu esaki”, Prome Minister a accentua. 

Prome Minister Evelyn Wever-Croes: 


TRIPARTIET ENTRE ARUBA, CORSOU 
Y SINT MAARTEN 











Dialuna 8 di November, lo tuma luga e Tripartiet entre Premier 
di Aruba, Señora Evelyn Wever-Croes, Premier di Corsou, 
Señor Gilmar "Pik" Pisas y Premier di St Maarten, Señora 
Silveria Jacobs. Aruba e biaha aki lo organisa e reunionnan 
entre e 3 Premiernan di Reino hunto cu nan Ministernan di 
Finansas. 


Dia 1 di januari 2019 a firma e conveio di Savaneta entre e 
paisnan na unda cu a acorda cu lo traha hunto den region 
riba diferente tema y reforsa e paisnan den Reino. E Tripartiet 
Overleg ta forma e plataforma pa duna continuacion na e 
convenio aki y trata temanan di interes comun pa e tres islanan. 


Asina por para hunto pa desaroyonan y mas oportunidad 
especialmente pa atende cu retonan cu a surgi door di e 
pandemia di COVID-19. E dia ta dedica na reunionan cu varios 
punto riba agenda cu temanan actual y comun. 


“E meta principal di e reunionnan aki ta pa intercambia 
informacion di e situacion di e paisnan, alinea e vision y 
strategianan y reforsa lasonan di cooperacion, amistad y 
hermandad entre e paisnan den Reino. Mi ta convenci cu 
Aruba, Corsou y Sint Maartin den union y riba mesun linea 
lo logra hopi mas beneficio pa bienestar y progreso pa nos 
pueblonan”, Prome Minister Evelyn Wever-Croes a expresa. 

Prome Minister Evelyn Wever-Croes: 
Relaciona cu inicio official di Siman di Buki pa Mucha 


PROME MINISTER TA RICIBI BUKI OFFICIAL 
DI E 29 EDICION DI FESTIVAL DI BUKI 
PA MUCHA 











En conexion cu Siman di Buki pa Mucha, Director di Biblioteca 
Nacional, Señora Astrid Britten y sra Boekhoudt a trece e buki 
oficial di e di 29 edicion di Festival di Buki pa Mucha cu ta inicia 
oficialmente diabierna 5 di November. E titulo di e buki aki ta 
“Ta loke bo kier ta”. Prome Minister Señora Evelyn Wever- 
Croes, Minister di Enseñansa y Deporte Señor Endy Croes y 
Minister di Finansas y Cultura, Señora Xiomara Maduro a ricibi 
e buki aki. 


E Siman di Buki pa Mucha ta inicia awe cu un procuccion hopi 
bunita na TeleAruba pa 7.00 pm, un tiki diferente e biaha aki 
door di protocol cu mester tene cuente cu ne debi na Covid. 





Señora Zetsia Ponson ta encarga cu e proyecto aki. Den e 
programa lo lansa e di 29 edicion di Festival di Buki pa Mucha. 


“Mi ta invita pueblo di Aruba y mavornan cu tin yiunan chikito 
en general, pa sintonisa e apertura di Siman di Buki pa Mucha 
diabierna anochi via TeleAruba pa 7or di anochi. Siman di Buki 
di Mucha ta un bunita celebracion di lesamento cu nos por 
brinda nos muchanan. Ban stimula nos yiunan y nos nietonan 
pa nan desaroya e habito di lesa buki. Lesamento ta habri 
un mundo di conocemento nobo pa cada mucha y nan lo 
experiencia aventuranan inolvidable”, Prome Minister Evelyn 
Wever-Croes a expresa. 

REUNION 


CU SINDICATONAN 


Aruba tin potencial. 

Hasta Caft ta reconoce esey. 
Aruba a cuminsa recupera hopi bon, 
miho cu otro paisnan den region. 
Caft ta reconoce esey tambe. 

Si tur cos bay segun expectativa, 
nos lo cera aña cu 
un recuperacion di nos turismo 
di entre 70 pa 73%. 

Pero e no ta 100% ainda. 


PROME MINISTER 


Evelyn Wever- Úroes 

MINISTER Xiomara Maduro 


Finansa y Cultura 











DAA a start diamars 2 di november 2021 cu su opleiding pa 


KOMMIES DER INVOERRECHTEN EN 
ACCIJNZEN 2021-2022 


Recientemente Departamento di Aduana a yama bon bini na 
17 colega nobo den funcion di Hulpkommies der Invoerrechten 
en Accijnzen. E Hulpkomiesnan a cuminsa cu nan trabou na e 
seccionnan waf y airport bou guia di douaneronancu experencia. 
Awor aki nan lo cuminsa cu nan formacion pa Kommies der 
Invoerrechten en Accijnzen pa medio di opleiding conhunto cu 
nan trabou. E opleiding lo dura 1 anja y ta encera materianan 
general como tambe materianan specifico relata na Aduana. 
Na final di e opleiding lo tin 17 Kommies mas den servicio cu lo 
por haci e trabou aduanal na un manera independiente. 





















Gerencia, Staf y docentenan ta desea nos coleganan nobo 
hopi exito, perseverancia y sabiduria den nan formacion pa 
Kommies der Invoerrechten en Accijnzen! 

MINISTER Dangui Oduber 





Turismo y Salubridad Publico 








Minister Dangui Oduber: 


PRODUCTO ARUBA TA SIGUI CONOCE 
MEHORACION, PROYECTO BOEI CLA PA 
RANKA SALI 








a 
Minister di Turismo Sr. Dangui Oduber tabata den e area di 
Arashi conhuntamente cu e CEO di ATA Sra. Ronella Croes na 
unda a presenta e proyecto di boei na pueblo di Aruba. Minister 
Oduber a duna di conoce cu ya pa varios aña e boeinan no ta 
den nan mihor estado. E proyecto aki lo wordo financia pa 
ATA y si tur cos ta bon lo ranca sali e siman aki mes y lo tin un 
duracion di 6 siman, segun e mandatario. 


Minister Dangui Oduber a menciona cu ya prome cu e 
pandemia tabata tin planes pa drecha y remplasa e boeinan 
caba. Pero unabes e pandemia a yega Aruba tur e plannan 
mester a wordo para. Awor cu turismo ta recuperando ATA ta 
bolbe haya e fondonan disponibel pa por ehecuta e proyecto 
di boei. Esaki ta un di e varios proyectonan bunita y positivo cu 
ATA tin den su “corporate plan” den cuadro di e mehoracion di 
e producto Aruba. 


Minister Oduber a sigura cu su maneho pa cu e segundo 
termino ta basa riba e turista cu ta gasta. Cual ta nifica cu lo 





bay enfoca riba e perfil di turista di “High Value Low Impact 
Tourism”, pa es motibo producto Aruba su desaroyo tambe 
mester refleha esaki. Esaki nan ta e turistanan cu ta gana mas 
di 150 mil dollar pa aña y alaves ta respeta nos naturalesa y 
balornan cultural. 


E proyecto di boei lo percura pa duna mas seguridad pa 
landradonan local y tambe e turistanan esaki ta hopi importante 
y esencial. E areanan cu lo bay haya boei ta, e area di Arashi, 
Malmok, Tres trapi, Palmbeach y Costa Linda. Den e proyecto 
aki lo bay pone boei nobo unda cu no tin boei ainda. Caminda 
cu ya tin boei caba lo purba scapa mas boei posibel por medio 
di reparacion y reamplasa esnan cu no por wordo drecha 
pa boei nobo. E proyecto di boei lo bay wordo ehecuta pa e 
compania di Varadero. 

Finalmente e mandatario kier a gradici ATA pa pone e fondonan 
disponibel pa asina haci e proyecto aki un realidad. Aruba su 
turismo progresando, pronto lo yega 100% di recuperacion, 
Turismo ta keda e driver di nos economía. 

Minister Dangui Oduber: 


ARUBA TIMESHARE ASSOCIATION TA UN 
PARTNER HOPI IMPORTANTE PA ARUBA 
SU TURISMO 









Diahuebs atardi Minister di Turismo Sr. Dangui Oduber tabata 
presente na e publicacion di e boeki 'The Vacation Ownership 
and Timeshare Industrv on Aruba'. Esaki a tuma lugar na La 
Cabana Beach Resort y a keda presenta pa Sr. Luigi Heredia 
president di Aruba Timeshare Association (ATSA). Minister 
Oduber tabata tin e placer di por a dirigi algun palabra na e 
lidernan den e industria, e propietarionan di timeshare y demas 
bishitante. 


Minister Oduber a recorda esnan presente con importante e 
desaroyo di e industria turismo tabata pa contra aresta tur 
e retonan economico cu Aruba a pasa aden den añanan 80 
despues di e ceramento di LAGO. E producto Aruba no por a 
desaroyo sin e industria di timeshare cu a bira e weso di lombo 
di e industria di turismo. 


E mandatario a trece dilanti cu na momento cu COVID19 a yega 
Aruba, Gobierno a haya su mes ta para tur cos. Pero locual 
a resalta ta cu apesar di e paro aki e industria di timeshare 
si a mantene su mes firme. E timeshare a keda mantene e 
grado di ocupacion riba 50% durante e temporada di mas malo 
den turismo. Den esaki e mandatario ta hopi satisfecho pa sa 
cu e propietarionan di timeshare tabata e ultimonan pa bay 
y e promenan pa bin bek na Aruba pa asina contribui na un 
recuperacion accelera di nos turismo. 








Minister Dangui Oduber tin pleno confiansa cu e boeki aki lo 
bay sirbi su proposito, como un heramienta pa yuda amplia e 
conocimento di kiko ta come y bebe den e mundo tan apasiona 
di e propietarionan vacacional aki na Aruba. 


E mandatario a gradici studiantenan di e Facultad di 
Hospitalidad y Turismo di Universidad di Aruba kendenan a 
duna nan contribucion pa realisa e publicacion di e boeki aki. 
Finalmente Minister Oduber a manda palabranan di felicitacion 
pa su colega Minister Sr. Ursell Arends cu tabata president di 
ATsA na momento cu a inicia e bunita proyecto aki. 

MINISTER DANGUI ODUBER A DUNA 
RECONOCIMENTO NA 28 EMPLEADO DI 
DIVI RESORT RIBA NAN ANIVERSARIO 


Diahuebs anochi Minister di Turismo Sr. Dangui Oduber 
tabata tin e placer y honor di por a duna reconocimento na 28 
empleadonan di Divi Resort. Esaki a sosode conhuntamente 
cu Director General di Divi 8 Tamarijn Sr. Marin Bijl y presenta 
pa Sra. Maria Esguerra cu ta Directora di Recurso Humano. E 
tabata un anochi hopi ameno cu a tuma lugar den e ballroom 
di Alhambra. 





E 28 empleadonan aki ta traha den diferente area y diferente 
resort di Divi. 

8 empleado a cumpli 25 aña di aniversario 

9 empleado a cumpli 30 aña di aniversario 

8 empleado a cumpli 35 aña di aniversario 

3 empleado a cumpli 40 aña di aniversario 








Divi Resort a habri su porta na Aruba den aña 1969 bou di e 
nomber Divi Aruba y awe tin 5 resort di Divi na Aruba. Hopi 
importante pa bisa ta cu 3 di e 5 resort nan aki ta di Timeshare. 
A keda demostra cu propietarionan di Timeshare ta cu Aruba 
den bon y den malo. 

Divi Dutch Village Resort 

Divi Aruba Phoenix Beach Resort 

Divi Village Golf and Beach Resort 

Divi Aruba All Inclusive Resort 

Divi Tamarijn All inclusive Resort 


MAN $ 


Minister Oduber ta gradici cada un di e 28 empleadonan aki cu 
a traha añanan largo na bienestar di nos turismo, esaki ta algo 
di aplaudi. Nan ta un inspiracion pa nos tur pa por a dedica 
asina hopi aña di nan bida na nos industria turistico. 


Turismo ta nos unico pilar economico y ta e driver di nos 
economia. 





Diabierna 5 November 2021 





Tur aña den luna di november Biblioteca Nacional Aruba ta 
presenta un buki pa tur mucha na Aruba. En conexion cu e 
siman di buki ayera tardi Minister di Enseñansa y Deporte 
Endy Croes hunto cu colega minister Prome Minister Evelyn 
Wever — Croes y Minister di Finansa y Cultura Xiomara Maduro 
a ricicbi e buki pa mucha titula ‘Ta loke bo kier tal. E automan 
di e buki ta Lorena Boekhoudt, Annemarie Jongbloed, Jeroen 
Hoogerwerf y Lizzy van Pelt. 


Ta loke bo kier ta! Ta un buki di storia y poema inspirativo 
pa e muchanan di Aruba. Tin storia pa mucha di 4 pa 12 aña 
na Papiamento y Hulandes. Ilustracion di e buki ta di Petra 
Heezen y Robert Solognier. 


Minister Endy Croes ta felicita e autornan y Biblioteca Nacional 
Aruba cu lansamento di un bunita buki den nos dushi idioma di 
Papiamento y gradici tur esnan cu a contribui cu e proyecto ta 














un realidad. Alabes e mandatario ta desea tur scol hopi exito 
cu e siman di festival di buki pa mucha, ban sigui stimula nos 
muchanan pa lesa buki. Lesamento di buki ta enrikece bo 
inteligencia, vocabulario y ta siña bo hopi. Mas bo lesa mas bo 
sa, mas bo sa sabi bo ta. 


Diabierna 5 November 2021 





Webinar Women Entrepreneurship Idea 





Departamento di Asuntonan Economico, Comercio y industria 
mediante su unit di Iniciativa pa Desaroyo pa Empresa Arubano 
(IDEA) y cu colaboracion di Vadavas Jewelry, Accessories & 
More, kier invita tur hende muher cu tin un negoshi existente 
of cu ta den proceso pa habri un negoshi pa asisti na IDEA 
su webinar “Aspiring Women Entrepreneurship” dia 10 di 
november venidero. 


E prome webinar a tuma lugar den luna di maart, como cu 
esaki tawata e luna cu a celebra e Dia Internacional di 
Hende Muher. E topico tawata ‘Strategic Entrepreneurship & 
Innovation’ presenta door di Sr. Edward Erasmus. Dia 30 di 
april ultimo, IDEA conhuntamente cu ActionCOACH Aruba, a 
organisa e segundo webinar di Women Entrepreneurship. E 
segundo webinar aki a hiba e titulo di “From Entrepreneur to 
Entrepreneurship” presenta door di Sr. Dave Martinus. 


E webinarnan aki ta specialmente dedica pa e grupo femenino 
cu ta desea flexibilidad den nan bida, cu ta desea di sigui nan 
pasion, cu kier tin mas control riba nan futuro of ta desea di 
crece mas rapido den nan carera. 


E oradora, Srta. Valeria Gomez, Empresario Femenino y 
Cofundadora di Vadavas Jewerly, Accessories & More, lo 
presenta e.o. e siguiente tipnan pa aspira e empresario 
femenino: 





WOMEN E 


Dr! 
. No tene miedo pa tin plannan grandi 
. Sea un experto den bo tereno 
. Haci bon uzo di bo network y pa bo sigui crece 
. Mantene distancia di negativismo 
. Tin confidencia den bo mes 


E webinar aki ta completamente GRATIS v ta tuma luga riba e 
plataforma digital TEAMS 10.00 am pa 11.00 am. 

Pa tur empresario femenino existente of cu ta den proceso pa 
habri un negoshi, por atende e webinar aki. Pa por participa, 
mester registra via e siguiente link: 


https://www.eventbrite.nl/e/webinar-aspiring-women- 
entrepreneurship-registration-200384173457 


Registracion ta obligatorio. Si acaso mester di mas informacion 
tocante e webinar, por tuma contacto cu Sra. Louella Croes- 
Ras na IDEA via telefon Ħ: 521-2400/521-2439. Tambe por 
sigui IDEA riba su Facebook page @ldea-Aruba of bishita nos 
website nobo: www.idea.aw. 


Abo tin un Idea? Haci bo Idea realidad. Bishita IDEA na 
Departamento di Asuntonan Economico, Comercio y Industria, 
na Sun Plaza di dos piso, y nan lo yuda'bo cu tur informacion 
y guia necesario. 











11/10/2021 

PARTICIPA CU ENCUESTA 
FORSA LABORAL 2021 


Desde dialuna 1 di November 2021 Departamento 
di Labor y Investigacion (DAO), Oficina Central di 
Estadistica (CBS) y Centrale Bank di Aruba (CBA) a 
cuminsa cu e di diesun (11) Encuesta di Forsa Laboral 
(EFL 2021). E EFL 2021 ta tuma lugar den forma digital 
y via telefoon y ta ehecut'e na un forma similar na Censo 
2020. Pa e EFL 2021 a escohe un muestra di adresnan 
reparti riba henter Aruba cu a participa na Censo 2020 
y cu a indica cu nan lo kier sigui traha hunto cu CBS pa 
futuro investigacionnan. 


Participantenan a ricibi dialuna ultimo (1 november) 
un e-mail cu un link pa yena e cuestionario online, 
for di CBS unda tambe ta duna mas splicacion riba 
e investigacion. Nos ta pidi encarecidamente na tur 
esnan cu a yena nan e-mail durante Census 2020, pa 
controla nan e-mail, tambe den junk mail, pa verifica si 
nan a ricibi un e-mail di CBS. A manda e e-mail for di 
LFS2021@cbs.aw. 


E cuestionario ta facil pa yena. Click riba e link den 
e e-mail y esaki ta habri y por cuminsa contesta e 
preguntanan. No lubida na final pa click riba e sign 
di FINISH pa asina digitalmente entrega e formulario. 
Na tur esnan cu tin pregunta, of tin duda den kico pa 
contesta na algun pregunta, of esnan cu ta desea di 
haya un yudansa pa yena e cuestionario, por yama: 524 
7400 (lo yama bo persona bek!) of manda un e-mail na: 
LFS2021@cbs.aw. 


Ta bay yama e personanan cu durante di Censo 2020 
a indica cu nan kier coopera cu investigacionnan cu 
CBS pero no tabata tin un e-mail pa yena e encuesta 
via telefon. Tur persona den e hogar mester yena e 


LPS"? 


LABOUR FORCE SURVEY 


LU 


d 8 Onderzoek 


encuesta. Esnan di 15 aña bayaribalo haya preguntanan 
relata na educacion, labor y entrada segun principionan 
di e Organisacion Internacional di Labor (ILO) ya cu ta 
considera nan como parti di e forsa laboral di un pais. 


E team di LFS2021 ta telefonicamente disponibel pa 
contesta cualkier pregunta cu tin, y tambe nan por asisti 
den e yenamento di e cuestionario. Nan lo ta disponibel 
di dialuna pa diabierna for di 8:00am — 12:00pm y di 
2:00pm pa 8:00pm, den weekend for di 12:00pm pa 
06:00pm na number di telefon: 524 7400 (puntra pa e 
team di EFL 2021). Si yama y e liña ta ocupa, sigui haci 
intento pa haya un persona na liña. Tambe por manda 
un e-mail na: LFS2021@cbs.aw cu bo preguntanan, of 
pa solicita pa un cita pa yena e cuestionario via telefon. 


E EFL 2021 tin como meta pa forma un imagen 
actual y completo di e mercado laboral di Aruba. Pa 
medio di e informacion compila tambe lo determina 
otro caracteristicanan y indicadornan importante di e 
mercado laboral cu ta necesario pa un analisis mas 
profundo di e mercado laboral, manera e.o. e grado di 
participacion y e nivel di educacion di esnan emplea, 
esnan no emplea y esnan cu no ta activo riba e mercado 
laboral. 


PRIVACIDAD 

Tur informacion procesa ta keda anonimo y lo public'e 
solamente den forma agrega. E privacidad di cada 
persona y hogar ta garantisa pa DAO, CBS y CBA. Nos 
ta gradici bo persona di antemano pa bo participacion 
na e EFL 2021. Pa mas informacion riba e Encuesta 
di Forsa Laboral 2021, bo por tuma contacto cu nos 
libremente na number di telefon 524 7400. 


Cos 


CENTRAL BUREAU OF STATISTICS 


CENTRALE BANK VAN ARUBA 

Departamento di Salud Publico: 
UPDATE 5 DI NOVEMBER 2021 


Segun resumen di awe 17 persona a recupera y un total di 
16 caso nobo di COVID-19 a keda registra di cual 2 ta no- 
residente. E cifranan aki ta representa un ‘Positivity rate’ bou 
di nos residentenan di 9%. 


E cantidad di casonan activo di COVID-19 pa awe ta 172 y 
cantidad di fayecidonan relaciona cu COVID-19 a aumenta na 


172. Forsa na famia di e fayecido. Datos ta ilustra casonan 
nobo di COVID cu un average semanal di 11 caso pa dia y un 
averahe di 'positivity rate' semanal di 8% pa dia. 

Actualmente na Aruba tin 10 persona interna debi na COVID 
di cual den ICU tin 3 persona, riba piso general tin 7 persona 
y na Colombia tin actualmente 11 persona den ICU y 2 riba 
piso general. 

















1 TOTAL RESIDENTE NO-RESIDENTE 
16 | 14 2 
Activo 158 138 20 

15651 | 14192 1459 
15981 14499 1482 

172 169 3 

82921 5 a 

10 le = | 5 

14 tà _ 

HABITONAN PA KED, ppan 





Bebe mas cu ta posibel! 


Awa ta yuda elimina e toxinanan y ta hidrata e organonan pa 
mantene nan sano. Sigura bo mes cu tur e integrantenan di bo 
famia bebe minimo seis glas di awa pa dia. Pa logra esaki, bo 
por inclui un glas di awa cu cada cuminda, incluyendo ora bo 
come cualkier 'snack' nutritivo, Evita e consumo di bebidanan 
cu sucu, ya cu esakinan ta dañino pa bo salud y ta debilita bo 
organismo. Pa combati COVID-19 bo mester mantene bo salud 
y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! 


Ami 


DENTEMPODI 





- VVACUNACION 





Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 


© 

Felz Fin di Siman! 





NOTICIA DI GOBIERNO 








